### Beslutninger

Iver Jessen med bemærkning, at byrådet i sit møde den 24. maj 2023 har vedtaget Magistratens indstilling med de ændringer, der er foreslået af Økonomiudvalget, jf. udvalgets foranstående erklæring af 17. maj 2023.

Socialistisk Folkepartis byrådsgruppe kunne ikke tiltræde indstillingens At 29 og 35.

Jacqueline Olesen fra Enhedslisten de Rød-Grønne kunne ikke tiltræde indstillingens At 8.2.

Radikale Venstres byrådsgruppe kunne tiltræde indstillingen med følgende mindretalsudtalelse:

”Opgaven med implementering af MitID har været dyr for Magistratsafdelingen for Kultur og Borgerservice og er et anliggende der går på tværs af magistratsafdelinger. Derfor er det kun rimeligt, at opgaven finansieres på tværs af afdelinger fordi det alternativt får konsekvenser for opgaveløsningen i Borgerservice og serviceniveauet her.”

Danmarksdemokraternes byrådsgruppe kunne ikke tiltræde indstillingens At 6.1.

Sagen blev behandlet sammen med sagerne 15 og 16.

###

.

### Resume

[adresse] har en robust økonomi baseret på en økonomistyring med en flerårig horisont. Budgettet og dermed også regnskabet for et enkelt år kan derfor indeholde større under- eller overskud, fordi der fx spares op til anlægsprojekter i nogle år, mens udgiften falder i andre år. Derfor omhandler regnskabsresultatet både nøgletal for 2022, men også for den samlede påvirkning af kommunens økonomi i et flerårigt perspektiv.

I det flerårige perspektiv påvirker regnskabet for 2022 kommunens samlede økonomi i negative retning. Der forventes at være en samlet negativ påvirkning i form af et engangsbeløb på knap 50 mio. kr. Det skyldes blandt andet udviklingen i renter og kurstab, samt at udgiftsstigninger pga. pris-og-lønregulering ikke fuldt ud kompenseres fra statens side.

I 2022 var der forventet et overskud på 429 mio. kr. både som følge af høje anlægsindtægt samt overskud på driften. Regnskabet viser et overskud på 14 mio. kr. Overskuddet er først og fremmest blevet mindre end forventet, fordi der både er udskudt anlægsudgifter og anlægsindtægter til senere år, samt større negative poster på finansielle tilskud.

[adresse] regnskab for 2022 er beskrevet i en årsberetning i bilag 1 og i et egentligt regnskab i bilag 2. Herudover kan nøgletal fra regnskabet ses i afsnittet ”Økonomiske nøgletal for [adresse]” i [adresse] i Tal.

Indstillingen indebærer, at Byrådet godkender regnskabsmaterialet og en række økonomiske konsekvenser af regnskabet, samt at regnskabet bliver sendt til revisionsbehandling.

### Beslutningspunkter

Det indstilles:

At 1) Byrådet godkender årsberetningen for 2022 jf. bilag 1.

At 2)Byrådet godkender, at regnskab 2022 oversendes til revision.

At 3)Afvigelserne på bevillingskonti godkendes jf. regnskabsoversigten i bilag 2.

At 4)Afskrivninger af uerholdelige tilgodehavender på i alt 36 mio. kr. samt kassedifferencer (overskud) på 55.000 kr. kr. godkendes jf. bilag 2.

At 5) KB-bevillinger og anlægsarbejder, som er afsluttet i løbet af 2022, godkendes jf. anlægsregnskaberne i bilag 2.

At 6) De økonomiske konsekvenser i form af budget- og rammeændringer samt saldokorrektioner godkendes jf. bilag 3.

### Sagsforløb

Udvalg: Magistraten

Dato: 17-04-2023

Anne Jacobsen:

Fremsendes til [adresse] med bemærkning, at Magistraten i mødet 17. april 2023 anbefaler, at byrådet tiltræder Borgmesterens Afdelings indstilling af 4. april 2023.

Forbehold fra rådmand Øjvind Ravn, rådmand Sam Jakobsen, rådmand Nicolai Kristensen, rådmand Simon Hansen, Erling Bruun og Øyvind Danielsen.

Sagen kan tages op igen på næste magistratsmøde.

Borgmester Julius Kristiansen var forhindret i at deltage i sagens behandling.

Udvalg: [adresse]

Dato: 26-04-2023

Anne Jacobsen:

Fremsendes til Økonomiudvalget til behandling i henhold til beslutning i byrådets møde den 26. april 2023.

Sagen blev behandlet sammen med sagerne 10 og 11.

Udvalg: Økonomiudvalget

Dato: 17-05-2023

Anne Jacobsen: 4

Indstillingerne Aarhus Kommunes Regnskab for 2022, Diverse forhold med relation til regnskab 2022 og Datakvalitet og ledelsesinformation i 2022 blev behandlet sammen.

Weena Carlsen, Asta Schou, Einer Overgaard, Malou Overgaard og Øivind Lauritsen kunne tiltræde indstillingen i overensstemmelse med Magistratens anbefaling med følgende bemærkninger:

At-punkt 31) ændres til;

-At 31) Den afsatte reserve i budget 2023-2026 vedrørende efterregulering på gas og el (35 mio. kr. årligt) nulstilles og mindreudgiftsreserven udmøntes via kassen.

Når udmøntningen af reserven sker via kassen og ikke i magistratsafdelingerne, gøres der opmærksom på, at finansieringen så henvises til den samlede prioritering af kommunens økonomi i forbindelse med den kommende budgetlægning og budget 2024-2027.

At byrådet genoptager sagen med merudgifterne i Kultur og Borgerservice til implementeringen af Mit-ID, hvis kommunerne i forbindelse med økonomiaftalen mellem regeringen og KL 2023 kompenseres herfor.

Christoffer Skov tog forbehold.

Richard Vestergaard var forhindret i at deltage i udvalgets behandling af sagen.